ದೇಶದ ಆಂತರಿಕ ನಿರ್ಮಾಣಕ್ಕೆ ಹೊಸ ರಾಷ್ಟ್ರೀಯ ನೀತಿ ಸಹಾಯಕ ಮೈಸೂರು: ದೇಶವನ್ನು ಆಂತರಿಕವಾಗಿ ನಿರ್ಮಾಣ ಮಾಡಲು ಹೊಸ ರಾಷ್ಟ್ರೀಯ ನೀತಿ ಸಹಾಯಕವಾಗಿದೆ ಎಂದು ಮೈಸೂರು ಶಿಕ್ಷಕರ ಶಿಕ್ಷಣ ಮಹಾವಿದ್ಯಾಲಯದ ಪ್ರವಾಚಕರಾದ ಮಂಜುಳ ಹೇಳಿದರು. ಮೈಸೂರು ಉತ್ತರವಲಯದ ಕ್ಷೇತ್ರಶಿಕ್ಷಣಾಧಿಕಾರಿಗಳ ವತಿಯಿಂದ ಮೇಟಗಳ್ಳಿ ಜೆ.ಎಸ್.ಎಸ್ ಪ್ರೌಢಶಾಲೆಯಲ್ಲಿ ಹಮ್ಮಿಕೊಂಡಿದ್ದ ರಾಷ್ಟ್ರೀಯ ವಿಚಾರ ಸಂಕಿರಣ ಕಾರ್ಯಕ್ರಮದಲ್ಲಿ ಅಧ್ಯಕ್ಷತೆ ವಹಿಸಿ ಮಾತನಾಡಿದ ಅವರು, ಯಾವುದೇ ದೇಶದ ಭವಿಷ್ಯ ನಿರ್ಮಾಣವಾಗುವುದೇ ಆ ದೇಶದ ಶಿಕ್ಷಣ ನೀತಿಯಿಂದ ಮುಂದಿನ 30 ವರ್ಷಗಳ ಅವಧಿಯಲ್ಲಿ ಭಾರತದ ಬೆಳವಣಿಗೆಯ ದಿಕ್ಕನ್ನೇ ಬದಲಿಸುವ ನಿರೀಕ್ಷೆ ಇದ್ದು, ಬದಲಾಗುತ್ತಿರುವ ತಂತ್ರಜ್ಞಾನ ಮತ್ತು ಜಾಗತೀಕರಣ ಪರಿಣಾಮಗಳಿಗೆ ಮಕ್ಕಳನ್ನು ತರಬೇತಿಗೊಳಿಸುತ್ತದೆ ಎಂದರು. ಕೆ.ಆರ್.ನಗರ ತಾಲ್ಲೂಕು ಚಿಕ್ಕಹೊಡ್ಡರಗುಡಿ ಪ್ರೌಢಶಾಲಾ ಮುಖ್ಯಶಿಕ್ಷಕಿ ತ್ರಿವೇಣಿ ರಾಷ್ಟ್ರೀಯ ಶಿಕ್ಷಣ ನೀತಿಯ ಬಗ್ಗೆ ವಿಚಾರ ಮಂಡನೆ ಮಾಡಿ ವಿದ್ಯಾರ್ಥಿಗಳಲ್ಲಿ ವಿಮರ್ಶಾತ್ಮಕಚಿಂತನೆ, ಹೆಚ್ಚು ಸಮಗ್ರ ಅನುಭವ, ಚರ್ಚಾ ಆಧಾರಿತ, ವಿಶ್ಲೇಷಣ ಆಧಾರಿತ ಕಲಿಕೆಯನ್ನು ಹೆಚ್ಚಿಸಲು ಪಠ್ತಕ್ರಮ ಮತ್ತು ಶಿಕ್ಷಣ ರಚನೆಯನ್ನು 102 ವ್ಯವಸ್ಥೆಯಿಂದ 5334 ವ್ಯವಸ್ಥೆಯ ವಿನ್ಯಾಸಕ್ಕೆ ಪರಿಷ್ಕರಿಸಿದೆ ಎಂಬುದನ್ನು ತಿಳಿಸಿ ಶಾಲಾ ಶಿಕ್ಷಣದ 8 ಅಧ್ಯಾಯಗಳ ಬಗ್ಗೆ ಬೆಳಕು ಚೆಲ್ಲಿದರು. ಕಾರ್ಯಕ್ರಮದಲ್ಲಿ ಕ್ಷೇತ್ರಶಿಕ್ಷಣಾಧಿಕಾರಿ ಡಿ. ಉದಯಕುಮಾರ್, ಬಿ.ಆರ್.ಸಿ ಎ.ಜೆ. ಸೋಮಶೇಖರ್, ದೈಹಿಕ ಶಿಕ್ಷಣ ಪರಿವೀಕ್ಷಕ ಸಿದ್ಧರಾಜು, ಜೆ.ಎಸ್.ಎಸ್ ಮೇಟಗಳ್ಳಿ ಶಾಲೆ ಮುಖ್ಯಶಿಕ್ಷಕ ಸತೀಶ್, ಪ್ರೌಢಶಾಲಾ ಮುಖ್ಯಶಿಕ್ಷಕರ ಸಂಘದ ಅಧ್ಯಕ್ಷ ರೇಣುಕಾಸ್ವಾಮಿ, ಜಯಂತಿ, ಡಾ. ಸಿ.ಎಸ್.ಕುಮಾರಸ್ವಾಮಿ, ಶುಭ, ಆರ್. ನರೇಂದ್ರ, ಶಂಕರ್, ಮಂಜುನಾಥ್, ನಾಗೇಂದ್ರ, ಸಿ.ಆರ್.ಪಿಗಳು, ಮುಖ್ಯಶಿಕ್ಷಕರು ಉಪಸ್ಥಿತರಿದ್ದರು.